cyanic-selkie/wikianc huggingface dataset:
আর্নল্ড ওয়ারেন
ফুটবলে অংশগ্রহণ
১৯০০-এর দশকে ডার্বি কাউন্টির পক্ষে ফুটবল লিগে ও ব্রেন্টফোর্ডের পক্ষে সাউদার্ন লিগে আউটসাইড রাইটে অংশগ্রহণ করেছিলেন।  এছাড়াও, হিনর টাউন ও রিপলি অ্যাথলেটিকের পক্ষে লিগ ফুটবলবিহীন খেলায় অংশ নেন। স্থানীয় পানশালায় দাঙ্গা-হাঙ্গামায় জড়িত থাকার অপরাধে ছয় মাসের জন্যে কারাগারে অবস্থান করেন। এরফলে, ব্রেন্টফোর্ডের খেলোয়াড়ী জীবনের সমাপ্তি ঘটে।
বিশ্বযুদ্ধে অংশগ্রহণ
৪০ বছর অতিক্রান্ত হবার পরও সেনাবাহিনীতে যোগ্যতা না থাকায় মিথ্যের আশ্রয় নিয়ে বয়স গোপন করে প্রথম বিশ্বযুদ্ধ চলাকালীন রয়্যাল গ্যারিসন আর্টিলারিতে অন্তর্ভুক্ত হন। ১৯১৭ সালে ফ্রান্সে গোলাবর্ষণে তিনি দেহের ঊর্ধ্বাংশে আঘাতপ্রাপ্ত হন। এরপর, ফেব্রুয়ারি, ১৯১৯ সালে তাকে দায়িত্ব থেকে অব্যহতি দেয়া হয়। এ পর্যায়ে তিনি ল্যান্স বোম্বার্ডিয়ার পদবী ধারণ করেছিলেন।
ব্যক্তিগত জীবনে বিবাহিত ছিলেন তিনি। মেরি নাম্নী এক রমণীর পাণিগ্রহণ করেন। জন ওয়ারেন নামের সন্তান নির্মাণকর্মী ছিলেন। ৩ সেপ্টেম্বর, ১৯৫১ তারিখে ৭৬ বছর বয়সে ডার্বিশায়ারের কডনর এলাকায় দেহাবসান ঘটে।
গিরো জেলা
দি গিরো জেলা আফগানিস্তানে দক্ষিণ-পূর্ব গজনি প্রদেশের মধ্যে এবং গজনির থেকে ৫০ কিমি দক্ষিণ-পূর্বে অবস্থিত একটি জেলা। জেলাটি বিক্ষিপ্তভাবে ছোট ছোট পর্বতশৃঙ্গমালার সাাথে একটি প্রশস্ত সমভূমি রয়েছে। ২০০২ সালের আদমশুমারীর তথ্য অনুযায়ী এখানকার জনসংখ্যা প্রায় ৪০,০০০ এরও অধিক অধিবাসীদের বসবাস, যার মধ্যে প্রায় শতভাগ পশতুন সম্প্রদায়ের লোকজন রয়েছে। জেলাটির কেন্দ্রীয় শহরের নাম হচ্ছে পানা।
এই অঞ্চলের অন্যান্য জেলাগুলির ক্রমবর্ধমান খরার কারণে ব্যাপকভাবে প্রভাবিত হয়ে অর্থনৈতিকভাবে ক্ষতিগ্রস্ত হয়। সাম্প্রতিক বছরগুলিতে ফলনে হার হ্রাস পেয়েছে এবং কৃষিই আয়ের প্রধান উৎস হিসেবে বিবেচিত হয়েছে। রাস্তাগুলির অবস্থা খুবই খারাপ। এছাড়াও স্বাস্থ্য ও শিক্ষা খাতে অনেক উন্নতি সাধিত করা প্রয়োজন।
জ্ঞানযোগ (বই)
জ্ঞানযোগ হল স্বামী বিবেকানন্দের লেখা একটি বই। নিউ ইয়র্ক ও লন্ডন শহরে দেওয়া বেশ কয়েকটি বক্তৃতা সংকলিত করা হয় এই বইতে। বক্তৃতাগুলি রেকর্ড করেছিলেন পেশাদার স্টেনোগ্রাফার জে. জে. গুডউইন (ইনি পরে বিবেকানন্দের শিষ্য হয়েছিলেন)।
বিষয়বস্তু
সংস্কৃত ভাষায় ঈশ্বরতত্ত্ব জানাকেই জ্ঞান বলে। শব্দটি সংস্কৃত "জ্ঞ" ধাতু থেকে এসেছে, যার অর্থ হল জানা। জ্ঞানযোগ হিন্দু দর্শনের একটি বিশেষ শাখা। এই বইতে বিবেকানন্দ ঈশ্বরতত্ত্ব জানাকেই জীবনের সর্বোচ্চ উদ্দেশ্য বলেছেন। বিবেকানন্দের মতে, মুক্ত চিন্তাই জ্ঞানযোগের প্রধান আলোচ্য বিষয়।
ষড়রিপু
ষড়রিপু (षड्रिपु, আক্ষরিক অর্থ: ছয় শত্রু) বা ষড়্ রিপু বা অরিশদবর্গ হল হিন্দুধর্ম মতে মানব মনের ছয়টি শত্রু। এগুলো হল - কাম, ক্রোধ, লোভ, মোহ, মদ ও মাৎসর্য। শব্দটি সংস্কৃত “ষট্”-এর সাথে ‘রিপু’ যুক্ত হয়ে গঠিত। ষড়রিপুর নেতিবাচক বৈশিষ্ট্য মানুষকে মোক্ষ লাভে বাধা প্রদান করে। ষড় রিপু যিনি নিগ্ৰহ বা দমন করেন তিনি হলেন ষন্নিগ্রহী। ষড়্+নিগ্ৰহী = ষন্নিগ্রহী। দক্ষিণবঙ্গে অনেক উৎকল ব্রাহ্মণ এই পদবি ব্যবহার করেন।
হিন্দু শাস্ত্র অনুসারে, এগুলি আত্মাকে জন্ম ও মৃত্যুর চক্রের সাথে আবদ্ধ করে এবং জড় জগতে সীমাবদ্ধ রাখে (মায়া)। কাম, ক্রোধ ও লোভ নরকের পথ প্রশস্ত করে, এবং কাম ও ক্রোধ জীবনকে যন্ত্রণার পথে এগিয়ে নিয়ে যায়। এগুলোকে এড়িয়ে চললে ধর্মীয় জীবন যাপন এবং আধ্যাত্মিক মুক্তি বা মোক্ষ লাভ সম্ভব।
কাম
কাম বলতে হিন্দু ও বৌদ্ধ সাহিত্য উভয় ক্ষেত্রেই ইন্দ্রিয়সুখ, কামেচ্ছা ও আকাঙ্ক্ষাকে বোঝায়।  কাম হল মানব জীবনের চারটি লক্ষ্যের একটি এবং এটিকে হিন্দু ঐতিহ্য অনুযায়ী জীবনের পর্যায়গুলিতে পূরণ করার জন্য প্রাথমিক প্রয়োজনগুলির মধ্যে একটি হিসাবে বিবেচনা করা হয়।
লোভ
লোভ হল চরিত্রের ক্লেশের ধারণা যা "কামুকতা, লালসা, বাসনা" বা "সংবেদনশীল বস্তুর সাথে সংযুক্তি" এর যে কোনো রূপকে নির্দেশ করে।  এটি আত্মাকে কষ্ট দেয় এমন পাঁচটি ক্লেশের মধ্যে একটি।
মোহ
মোহ বলতে "বিভ্রান্তকারী শত্রু" বোঝায়। মোহ হল সংস্কৃত প্রযুক্তিগত শব্দ, যা এখতিয়ারে ব্যবহৃত হয়, "ভুল তথ্য" উল্লেখ করে। এটাকে মিথ্যা সাক্ষ্য দেওয়ার অন্যতম কারণ হিসেবে উল্লেখ করা হয়েছে।
মদ
মদ বলতে "মানসিক অস্থিরতা" বোঝায়। মদ এর আক্ষরিক অর্থ "অহংকার" বা "অহংকার নেশা"। শিবপুরাণে মদ বলতে অহংকারকে বোঝানো হয়েছে। এটি আত্মাকে কষ্ট দেয় এমন পাঁচটি ক্লেশের মধ্যে একটি।
মাৎসর্য
মাৎসর্য সংস্কৃত শব্দ, যার অর্থ হিংসা বা ঈর্ষা। এটিকে সংজ্ঞায়িত করা হয় নিজের সম্পত্তি এবং অন্যান্য বস্তুগত বস্তু উপভোগ করতে অক্ষম, সেগুলিকে আঁকড়ে থাকা এবং তাদের সাথে অংশ নিতে বা অন্যদের সাথে ভাগ করতে অনিচ্ছুক হওয়া।
রমজান আলী (কেশবিন্যাসকারী)
রমজান আলী  (Ramzan Ali) হলেন ভারতের দিল্লীর একজন কেশবিন্যাসকারী যিনি নিরবচ্ছিন্নভাবে ১৫০ ঘণ্টার কেশবিন্যাসের কাজের জন্য ১৯৯৯ সালে লিমকা বুক এর রেকর্ডস-এ প্রবেশ করেন। তার অসাধারণ কর্মকান্ডের ভিতরে ছিল, চোখ বাধা থাকাকালীন সময়ে চুলছাঁটাই এর কাজ অসাধারণভাবে সম্পাদন করতে পারতেন।
প্রাথমিক জীবন
রমজান দক্ষিণ দিল্লির জানাকপুরি শাকুরপুরের একটি কলোনীতে জন্মগ্রহণ করেন। রমজান মাসে জন্মগ্রহণ করার জন্য তার নাম হয় রমজান। তার সাজমা নামের একটি কন্যাসন্তান রয়েছে। গ্রাহকের মাথার দিকে তাকিয়ে ছাড়া রমজানের চুলকাটার ব্যাপারটা অস্বাভাবিক প্রচেষ্টা হাস্যকর শব্দ হতে পারে কিন্তু বিষয়টি সত্য এবং তিনি প্রমাণ করে দেখিয়েছেন।
কর্মজীবন
১৯৮৮ সালে রমজান একজন উপযুক্ত হেয়ার স্টাইলিস্ট হিসেবে হাবিবের রেকর্ড ভেঙ্গে দেন। তিনি হাবিবের গড়া ২৫ ঘণ্টা ৪৫ মিনিটের কেশবিন্যাসকে ছাড়িয়ে বিরামহীন কেশবিন্যাসের ৩৬ ঘণ্টার কাজ করে অসাধারণ কীর্তি গড়েন। এর পরে, তিনি ১০০ ঘণ্টার জন্য অবিরত চুল কাটেন এবং পরবর্তীকালে ১০৫ ঘণ্টার জন্য কাজ করেন। রমজান শুধু 'রোহিণী তে নাম লেখাতে সন্তুষ্ট নয় বরং এখন গিনেস বিশ্ব রেকর্ড-এ নাম লেখাতে চান।
পরাশক্তি
thumb|250px|[[স্নায়ুযুদ্ধ|স্নায়ুযুদ্ধকালীন সময়ে মার্কিন রাষ্ট্রপতি রোনাল্ড রিগ্যান এবং সোভিয়েত ইউনিয়নের নেতা মিখাইল গর্বাচেভ ১৯৮৫ সালে স্বাক্ষাৎ করেন]]
পরাশক্তি (Superpower) নির্দিষ্ট কোন দেশ হিসেবে বিশ্বের সবচেয়ে শক্তিশালী রাষ্ট্র যা অন্যান্য দেশের উপর প্রভাব বিস্তার, বিভিন্ন বৈশ্বিক ঘটনায় সংশ্লিষ্টতা, শক্তিমত্তার সক্ষমতা বৈশ্বিক মানদণ্ডে প্রণীত হয় ও নিজেদের স্বার্থকে রক্ষা করতে সচেষ্ট হয়। ঐতিহ্যগতভাবে পরাশক্তিকে প্রধান শক্তির তুলনায় বড় হিসেবে বিবেচনা করা হয়ে থাকে।
শব্দগুচ্ছের প্রথম সার্থক প্রয়োগ ঘটে ১৯৪৪ সালে। মূলতঃ ব্রিটিশ সাম্রাজ্য, সোভিয়েত ইউনিয়ন এবং মার্কিন যুক্তরাষ্ট্রের ন্যায় প্রতাপশালী দেশের ক্ষেত্রে পরাশক্তি শব্দগুচ্ছ প্রয়োগ করা হয়। ২য় বিশ্বযুদ্ধ পরবর্তী সময়ে ব্রিটিশ সাম্রাজ্যভূক্ত দেশসমূহ কমনওয়েলথভূক্ত দেশে এবং উপনিবেশগুলো স্বাধীন দেশে পরিণত হতে থাকে। ফলশ্রুতিতে সোভিয়েত ইউনিয়ন এবং মার্কিন যুক্তরাষ্ট্র - এ দু'টি দেশই কেবল পরাশক্তিরূপে বিশ্ব দরবারে পরিচিতি পায়। ঠাণ্ডা যুদ্ধে উভয় দেশ একে-অপরের বিরুদ্ধে অবতীর্ণ হয় ও বিশ্ববাসী পারমাণবিক অস্ত্র প্রয়োগের সমূহ আশঙ্কায় উদ্বিগ্ন চিত্তে দিনযাপন করতে থাকে।
উৎপত্তি
এলাইস লাইম্যান মিলার নামীয় ন্যাভাল পোস্টগ্র্যাজুয়েট স্কুলের অধ্যাপক পরাশক্তির সংজ্ঞা নিরূপণে প্রয়াস চালিয়েছেন। তিনি বলেন,
১৯৪৪ সালের শুরুতে পরাশক্তি শব্দগুচ্ছের ব্যবহার শুরু হলেও ২য় বিশ্বযুদ্ধ পরবর্তী সময়ে মার্কিন যুক্তরাষ্ট্র, ব্রিটিশ সাম্রাজ্য এবং সোভিয়েত ইউনিয়নের ক্ষেত্রেই শব্দগুচ্ছের বিশেষ প্রয়োগ ঘটে। কেননা, যুক্তরাষ্ট্র এবং সোভিয়েত ইউনিয়ন বৈশ্বিক রাজনীতি ও সামরিক বাহিনীর মাধ্যমে প্রভাব বিস্তারের মাধ্যমে নিজেদের সক্ষমতা প্রমাণ করতে পেরেছে।
পরাশক্তি শব্দগুচ্ছটি ইতিহাসের আলোকে এবং কখনোবা খুবই হাল্কাভাবে বিভিন্ন দেশের মধ্যেও প্রচলন ঘটানো হয়ে থাকে। তন্মধ্যে - প্রাচীন মিশর, প্রাচীন গ্রীস, চীন ভারত, পারস্য সাম্রাজ্য, অটোম্যান সাম্রাজ্য, রোমান সাম্রাজ্য, মোঙ্গল সাম্রাজ্য, পর্তুগীজ সাম্রাজ্য, স্পেনীয় সাম্রাজ্য, ফ্রান্স,  এবং ব্রিটিশ সাম্রাজ্য অন্যতম।
একসময় ব্রিটিশ সাম্রাজ্যের স্বর্ণশিখরে থাকাকালীন সময়ে বিশ্বের প্রতি চারজনের একজনই এ সাম্রাজ্যের পতাকাতলে অবস্থান করতেন।
ডাচ-আমেরিকান ভূ-সমরবিদ নিকোলাস স্পাইকম্যান ১৯৪৩ সালে যুদ্ধ-পরবর্তী নতুন বিশ্বের রূপরেখা তার দ্য জিওগ্র্যাফী অব দ্য পীস শিরোনামের বইয়ে বর্তমানে ব্যবহৃত রাজনৈতিক পরিভাষা হিসেবে শব্দগুচ্ছ প্রথম প্রবর্তন করেন।
বৈশিষ্ট্যাবলী
অধ্যাপক পল ডিউকের মতে, পরাশক্তিকে বৈশ্বিকভাবে যুদ্ধ পরিচালনায় সক্ষমতা অর্জনসহ প্রয়োজনে পৃথিবীকে ধ্বংস করার মতো সম্ভাব্য অস্ত্র থাকতে হবে; বিস্তৃত ও ব্যাপক অর্থনৈতিক কর্মকাণ্ড পরিচালনা ও প্রভাব বিস্তারের ক্ষমতা থাকতে হবে এবং বৈশ্বিকভাবে চিন্তাধারাকে তুলে ধরতে হবে। তদুপরি এ মৌলিক সংজ্ঞাটি সময়ের প্রেক্ষাপটে পরিবর্তিত হতে পারে।
অন্যদিকে অধ্যাপক জুন টিউফেল ড্রেয়ার মনে করেন, পরাশক্তিধর দেশকে অবশ্যই তার শক্তিকে নমনীয় এবং শক্তভাবে সঠিক পরিকল্পনা গ্রহণের মাধ্যমে বহিঃর্বিশ্বে প্রভাব বিস্তার করতে হবে।
স্নায়ু যুদ্ধ
যুদ্ধের প্রেক্ষাপটে মার্কিন যুক্তরাষ্ট্র তাদের বৈশ্বিক অবস্থানকে বিশ্ব মানচিত্রে বৃহত্তম ও দীর্ঘস্থায়ীত্বের প্রতীক হিসেবে নিজেদেরকে তুলে ধরে। দেশটি মালামাল সরবরাহে প্রধান ভূমিকা পালন করে। এছাড়াও, শিল্পের সাহায্যে শক্তিশালী অর্থনৈতিক বুনিয়াদ ও প্রযুক্তিগত অবকাঠামোয় সামরিক শক্তিমত্তায় দেশটি বৈশ্বিক প্রেক্ষাপটে চালকের আসনে উপবিষ্ট হয়।
বর্ষা বর্মন
বর্ষা বর্মন (জন্ম ১লা জুন ১৯৯৪) একজন পেশাদার ভারতীয় ক্রীড়া শ্যুটার । তিনি শগুন চৌধুরী এবং শ্রেয়সী সিং -এর সাথে মহিলাদের ডাবল ট্র্যাপ দলগত ইভেন্টে ইনচিওনে আয়োজিত ২০১৪ এশিয়ান গেমসে ব্রোঞ্জ পদক জিতেছিলেন। বর্ষা মধ্যপ্রদেশের প্রথম ক্রীড়াবিদ হিসেবে এশিয়ান গেমসে পদক জিতেছেন। এছাড়াও তিনি তার রাজ্যের একমাত্র ক্রীড়াবিদ যিনি কমনওয়েলথ গেমসে ভারতের প্রতিনিধিত্ব করেছেন।
বর্ষা ভোপালের সেন্ট জোসেফ কো-এড স্কুলে পড়াশোনা করেছেন। বর্ষা দ্বাদশ শ্রেণিতে সেন্ট্রাল বোর্ড অফ সেকেন্ডারি এডুকেশন পরীক্ষায় ৯৭.২% নম্বর পেয়ে আজমির অঞ্চলে প্রথম, এবং সমগ্র দেশে চতুর্থ স্থান অর্জন করেন। তিনি ২০১৩ সালে মর্যাদাপূর্ণ একলব্য পুরস্কার এবং ২০১৫ সালে বিক্রম পুরস্কার পেয়েছেন।
শিক্ষা
তিনি এর আগে যুক্তরাজ্যের ইউনিভার্সিটি অফ ওয়ারউইক থেকে আইনের ডিগ্রি অর্জন করেছিলেন, কিন্তু শুটিংয়ে আরও মনোযোগ দিতে সক্ষম হওয়ার জন্য হার্ভার্ডে চলে যান। তিনি বর্তমানে মার্কিন যুক্তরাষ্ট্রের হার্ভার্ড বিশ্ববিদ্যালয়ে অর্থনীতি নিয়ে পড়াশোনা করছেন।
চারিকলিয়া ব্যাক্সেভানোস
চারিকলিয়া ব্যাক্সেভানোস (জন্ম ১৫ মার্চ ১৯৩৬) একজন সুইস অভিনেত্রী। তিনি ১৯৫২ সাল থেকে ৬০টিরও বেশি চলচ্চিত্রে অভিনয় করেছেন।
বাংলাদেশ পেট্রোলিয়াম ইনস্টিটিউট
ইতিহাস
ইনস্টিটিউটটি ১৯৮১ সালের জানুয়ারিতে নির্মিত হয়েছিল, এটি বাংলাদেশের জ্বালানি ও খনিজ সম্পদ মন্ত্রণালয়ের অধীনে রয়েছে। ২০০৪ সালে বাংলাদেশ পেট্রোলিয়াম ইনস্টিটিউট আইনটি সংসদে পাস হয়, যা তেল, গ্যাস ও পেট্রোলিয়াম শিল্পে দক্ষতা বিকাশের জন্য আরও বেশি সংস্থান সরবরাহ করেছিল।
কার্যক্রম
বাংলাদদেশের জ্বালানি বিভাগে নিয়োজিত কর্মী ও কারিগরদের প্রশিক্ষণ দান, হাইড্রোকার্বন প্রাপ্তির সম্ভাবনা ও গবেষণা কার্যক্রম, এ বিষয়ে উন্নয়নের ওপর অগ্রিম সমীক্ষা, প্রযুক্তিভিত্তিক তথ্য ব্যবস্থার উদ্ভাবন   ও পরবর্তী অপারেশনাল কার্যক্রম এবং জ্বালানি কার্যক্রম সংশ্লিষ্ট সংস্থাসমূহকে কারিগরি ও প্রযুক্তিগত সহায়তা দেয়ার উদ্দেশ্য নিয়েই এটি প্রতিষ্ঠা হয়।  বাংলাদেশ পেট্রোলিয়াম ইনস্টিটিউট ২০১৫ পর্যন্ত ১৮১  প্রশিক্ষণ কোর্স, কর্মশালা ও সেমিনারের মাধ্যমে ২ হাজার ৮শ ২২ জন জ্বালানি সংশ্লিষ্ট পেশাজীবীকে প্রশিক্ষিত করেছে।
সংগঠনটি প্রতিবছর সাধারণত ভূতত্ত্ব, ভূ-পদার্থবিদ্যা, ভূ-রসায়ন, জ্বালানি প্রকৌশল, কূপ লগিং, খনি খনন প্রকৌশল, জ্বালানি ব্যবস্থাপনা, পাইপলাইন প্রকৌশল,  গ্যাস সঞ্চালন ও বিরণ, হিসাব ও অর্থায়ন, নিরাপত্তা ও পরিবেশ, প্রকল্প ব্যবস্থাপনাসহ নানা বিষয়ে ডজনখানেক প্রশিক্ষণ কোর্সের আয়োজন করে থাকে।  এসব  প্রশিক্ষণ কোর্স পরিচালনায় নিজেদের প্রশিক্ষক ছাড়াও জ্বালানি সংশ্লিষ্ট অভিজ্ঞ প্রশিক্ষক ও বিদেশি  পেশাজীবীদের প্রশিক্ষক হিসেবে কাজে লাগিয়ে থাকে।   এছাড়াও সংগঠনটি তাদের অভিজ্ঞ প্রশিক্ষকদেরকে সংশ্লিষ্ট বিষয়ে প্রশিক্ষক প্রতিনিধি হিসেবে বিদেশে বিভিন্ন জ্বালানি সংশ্লিষ্ট সংস্থা বা কোম্পানিতে পাঠায়।    উত্তরা মডেল টাউনে নিজস্ব আঙিনায় বিপিআইর সদ দফতর রয়েছ।
কাজী ইমদাদুল হক
কাজী ইমদাদুল হক (১৮৮২ – ২০ মার্চ ১৯২৬) ছিলেন ব্রিটিশ ভারতের একজন বাঙালি লেখক ও শিক্ষাবিদ।
জন্ম
কাজী ইমদাদুল হক ১৮৮২ সালে বেঙ্গল প্রেসিডেন্সির খুলনার পাইকগাছা উপজেলার গদাইপুর গ্রামে (বর্তমান বাংলাদেশ) জন্মগ্রহণ করেন। তার পিতা কাজী আতাউল হক আসামের জরিপ বিভাগে চাকরি করতে করতেন এবং পরবর্তীতে খুলনার ফৌজদারি আদালতের মোক্তার নিযুক্ত হন।
শিক্ষাজীবন
১৯০০ সালে কাজী ইমদাদুল হক কলকাতা প্রেসিডেন্সি কলেজ থেকে বিএ সম্পন্ন করেন। ১৯১৪ সালে তিনি বিটি পরীক্ষায় উত্তীর্ণ হন।
শিক্ষকতা
১৯০৪ সালে কাজী ইমদাদুল হক কলকাতা মাদ্রাসায় শিক্ষক হিসেবে যোগ দেন। এর দুই বছর পর ১৯০৬ সালে আসামের শিলং বিভাগে শিক্ষাবিভাগের উচ্চমান সহকারী হিসেবে যোগ দেন।
১৯০৭ সালে তিনি ঢাকা মাদ্রাসার শিক্ষক হন। ১৯১১ সালে তিনি ঢাকা টিচার্স ট্রেনিং কলেজে ভূগোলের অধ্যাপক হন। এরপর ১৯১৪ সালে ঢাকা বিভাগে মুসলিম শিক্ষা সহকারী স্কুল পরিদর্শক হিসেবে যোগ দেন। ১৯১৭ সালে তাকে কলকাতা ট্রেনিং স্কুলের প্রধান শিক্ষক হিসেবে নিযুক্ত করা হয়।
১৯২১ সালে তিনি সদ্য প্রতিষ্ঠিত ঢাকা বোর্ডের সুপারিন্টেনডেন্ট হন। আমৃত্যু তিনি এই পদে বহাল ছিলেন।
সাংবাদিকতা
কাজী ইমদাদুল হক সাংবাদিকতার সাথে জড়িত ছিলেন। তার সম্পাদনায় নবনূর পত্রিকা প্রকাশিত হত। ১৯০৩ থেকে ১৯০৬ সাল পর্যন্ত এই পত্রিকা প্রকাশিত হয়েছে। পত্রিকায় তার সাথে মোহাম্মদ হেদায়াতুল্লাহ, মোহাম্মদ আসাদ আলি ও আরো অনেকে জড়িত ছিলেন।
১৯২০ সালের মে মাসে তার সম্পাদনায় শিক্ষাবিষয়ক মাসিক শিক্ষক পত্রিকা প্রকাশিত হয়। পরবর্তী তিন বছর এই পত্রিকা প্রকাশিত হয়েছে। এছাড়াও বঙ্গীয় মুসলমান সাহিত্য পত্রিকা প্রকাশনার সাথে তিনি জড়িত ছিলেন। এই পত্রিকা প্রকাশের উদ্দেশ্যে বঙ্গীয় মুসলমান সাহিত্য সমিতি কর্তৃক গঠিত ছয় সদস্যের কমিটিতে তিনি সভাপতি ছিলেন। কমিটির বাকি সদস্যরা ছিলেন মুহম্মদ শহীদুল্লাহ (সম্পাদক), মোহাম্মদ মোজাম্মেল হক (সম্পাদক), মোহাম্মদ রেয়াজউদ্দীন আহমদ, মঈনউদ্দীন হোসায়েন ও কমরেড মুজাফফর আহমদ।
সাহিত্য
কাজী ইমদাদুল হক কবিতা, উপন্যাস, প্রবন্ধ, শিশুসাহিত্য রচনা করেছেন। বাংলার মুসলিম সমাজের কল্যাণ সাধনের উদ্দেশ্যে তিনি সাহিত্যকর্মে নিয়োজিত হয়েছিলেন। আবদুল্লাহ উপন্যাসের জন্য তিনি অধিক খ্যাত। তার রচিত গ্রন্থসমূহের মধ্যে রয়েছে:
‘আবদুল্লাহ’ উপন্যাসটি লেখকের জীবদ্দশায় সম্পূর্ণ বা প্রকাশ হয়নি। তিনি এ উপন্যাসটি জীবনের শেষান্তে শুরু করলেও শেষ করে যেতে পারেননি। পরবর্তীতে তার খসড়ার ভিত্তিতে উপন্যাসটি সম্পূর্ণ করা হয় এবং তা ১৯৩২ সালে গ্রন্থাকারে প্রকাশিত হয়।
১৯৬৮ সালে কেন্দ্রীয় বাংলা উন্নয়ন বোর্ড (আজকের বাংলা একাডেমি) আবদুল কাদিরের সম্পাদনায় প্রকাশ করে 'কাজী ইমদাদুল হকের রচনাবলি'।
অধুনা সৈয়দ আবুল মকসুদের সম্পাদনায় 'শুদ্ধস্বর' প্রকাশনী তার রচনাবলী প্রকাশ করেছে।
ব্যক্তিজীবন
বাংলাদেশের লেখক, সরকারি কর্মকর্তা ও উপদেষ্টা কাজী আনোয়ারুল হক (১৯০৯-২০০১) ছিলেন কাজী ইমদাদুল হকের পুত্র।
মৃত্যু
কাজী ইমদাদুল হক ১৯২৬ সালের ২০ মার্চ কলকাতায় মৃত্যুবরণ করেন।
বিয়াম ল্যাবরেটরি স্কুল এন্ড কলেজ, রংপুর
বিয়াম ল্যাবরেটরি স্কুল এন্ড কলেজ, রংপুর মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে পরিচালিত একটি বেসরকারি ইংরেজি মেডিয়াম শিক্ষাপ্রতিষ্ঠান। এটি রংপুর জেলা প্রশাসন নিয়ন্ত্রিত এবং  রংপুর নগরের  ধাপ, লালকুঠি, এলাকায় অবস্থিত।
ইতিহাস
বিয়াম ফাউন্ডেশন ঢাকা থেকে রংপুরে তৎকালিন শিক্ষা সচিব শহীদুল আলম রংপুর জেলা প্রশাসনের সহযোগিতায় ধাপ লালকুটিতে ১৪৪ শতক জমিতে ২০০৫ সালের ১৫ জানুয়ারি বিয়াম ল্যাবরেটরি স্কুল এন্ড কলেজ ইংরেজি মাধ্যম শুরু করে। এখানে প্লে শ্রেনি থেকে দ্বাদশ শ্রেনি পর্যন্ত পাঠদান করা হয়। নবম-দশম, একাদশ-দ্বাদশ শ্রেনিতে বিজ্ঞান, মানবিক ও ব্যবসা শিক্ষা বিষয় আছে। প্রতিষ্ঠানটির একাডেমিক ফলাফল ভালো। প্রতিষ্ঠানের ইন নম্বর-১৩৮৪৫৬।
ক্যাম্পাস
বিদ্যালয়টি্র শিক্ষা কার্যক্রম মূলত তিনটি ভবন-কমপ্লেক্সে বিভক্ত। ১টি ভবন ৩লা। এর মাঝে একটি খোলা মাঠ রয়েছে। এছাড়া স্কুল ভবনে বিদ্যালয়ের জরুরি অফিস সেকশন, অধ্যক্ষের কার্যালয় এবং ল্যাবরেটরি, কম্পিউটার ল্যাব, মসজিদ রয়েছে।
স্বাধীন কুমার মন্ডল
স্বাধীন কুমার মণ্ডল (বাঙালি: ১৯৪৩ সালে কুমার মন্ডল জন্মগ্রহণ করেন) একজন ভারতীয় অর্গানমেটালিক রসায়নবিদ এবং কলকাতার ভারতীয় বিজ্ঞান শিক্ষা ও গবেষণা ইনস্টিটিউটের রাসায়নিক বিজ্ঞান বিভাগের অধ্যাপক। আলেকজান্ডার ভন হাম্বোল্ট ফেলো স্বাধীন মন্ডল ক্যাটালাইসিস, নতুন ওষুধগুলোর উন্নয়ন ও বস্তুগত রসায়ন ক্ষেত্রে গবেষণার জন্য পরিচিত। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ, তাকে ২০১৩ সালে রাসায়নিক বিজ্ঞানে অবদানের জন্য সর্বোচ্চ ভারতীয় বিজ্ঞান পুরস্কার বিজ্ঞান ও প্রযুক্তির জন্য শান্তি স্বরূপ ভাটনগর পুরস্কার,  দ্বারা ভূষিত করেছে। [দ্রষ্টব্য 1]
জীবনী
বাম|থাম্ব| কল্যাণী বিশ্ববিদ্যালয় স্বাধীন কুমার মন্ডল, ১৯৭৩ সালের ১৫ আগস্ট ভারতের পশ্চিমবঙ্গ রাজ্যে জন্মগ্রহণ করেন, তিনি ১৯৯৩ সালে কল্যাণী বিশ্ববিদ্যালয় থেকে রসায়নে অনার্স নিয়ে স্নাতক হন এবং ১৯৯৬ সালে একই বিশ্ববিদ্যালয় থেকে স্নাতকোত্তর ডিগ্রি অর্জন করেন। পরবর্তীকালে, তিনি শেঠারামপট্টু শেশায়ার কৃষ্ণমূর্তির নির্দেশে ইন্ডিয়ান ইনস্টিটিউট অফ সায়েন্সে ডক্টরেট গবেষণার জন্য নাম লেখেন এবং ২০০২ সালে পিএইচডি করার পরে তিনি আমেরিকাতে স্নাতকোত্তর পড়াশোনা করার জন্য আমেরিকায় চলে যান, ক্যালিফোর্নিয়া রিভারসাইড বিশ্ববিদ্যালয়ের রবার্ট সি হাডনের অধীনে (২০০২-২০০৬)। পরবর্তীতে, তিনি আলেকজান্ডার ভন হাম্বোল্ট ফেলোশিপ ধরে গ্যাটিনজেন বিশ্ববিদ্যালয়ের ( ২০০৬-২০০৭ ) হারবার্ট ডব্লু রোস্কির গবেষণাগারে কাজ করেন। মার্কিন যুক্তরাষ্ট্রে থাকার সময় তিনি কার্বন সলিউশন, ইনক ক্যালিফোর্নিয়ায় কাজ করেছিলেন এবং ভারতে ফিরে আসার পরে তিনি ইন্ডিয়ান ইনস্টিটিউট অফ সায়েন্স এডুকেশন অ্যান্ড রিসার্চ, কলকাতায় (আইআইএসইআর কলকাতা) যোগদান করেন, যেখানে তিনি অধ্যাপকের পদে অধিষ্ঠিত ছিলেন। আইআইএসইআর-এ, তিনি স্বাধীন কে মন্ডলের সংবেদনশীল ল্যাব  নামে একটি পরীক্ষাগারের প্রধান হন, যেখানে তিনি বেশ কয়েকজন গবেষককে হোস্ট করেন।
মন্ডল তার গবেষণায় হাইড্রোমিনেশনের জন্য দ্বৈত অনুঘটক নকাশা করার বিষয়ে আলোকপাত করেছেন এবং বেশ কয়েকটি নিবন্ধ প্রকাশ করেছেন। [নোট 2] দ্বারা প্রস্তুত, বৈজ্ঞানিক প্রবন্ধ একটি অনলাইন সংগ্রহস্থলের তাদের ৮৫ টি তালিকাভুক্ত করেছে। বৈজ্ঞানিক ও শিল্প গবেষণা কাউন্সিল তাকে ২০১৮ সালে সর্বোচ্চ ভারতীয় বিজ্ঞান পুরস্কার শান্তি স্বরূপ ভাটনগর পুরস্কার  দ্বারা সন্মানিত করে।
গবেষণা
তিনি প্যালাডিয়াম, ইরিডিয়াম, প্ল্যাটিনাম, রোডিয়াম, রুথেনিয়ামের মতো কোনও ধাতুর ব্যবহার না করেই এমন একটি অণুঘটক প্রয়োগ করেছেন, যা একেবারে ধাতুর মতো আচরণ (অণুঘটকের জীবন চক্রে প্রথমে ইলেকট্রন ছাড়ে, পরে সেই ইলেকট্রনকে ফিরিয়ে নেয়) করে বাতাসের বিষকে ঘিরে ফেলতে সাহায্য করে। ফলে ওই ঘিরে ফেলার কাজ করতে গিয়ে ধাতুর মতো বাতাসে বিষের বোঝা ফের বাড়িয়ে দেয় না। তিনি যে পদার্থটি প্রয়োগ করেছেন, তাকে বলা হয় অরগ্যানিক হাইড্রোকার্বন। যার বৈজ্ঞানিক নাম- ‘ফেনালএনিল বেস মলিকিউল’।
জাসনা ফ্রিটজি বাউয়ার
জাসনা ফ্রিটজি বাউয়ার (জন্ম ২০ ফেব্রুয়ারি ১৯৮৯) একজন সুইস অভিনেত্রী। ২০১০ সাল থেকে তিনি ১৫টিরও বেশি চলচ্চিত্রে অভিনয় করেছেন।
ডেভিড মারে
ডেভিড অ্যান্থনি মারে (David Murray; জন্ম: ২৯ মে, ১৯৫০) ব্রিজটাউনের মারেজ গ্যাপ এলাকায় জন্মগ্রহণকারী বার্বাডীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৩ থেকে ১৯৮২ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৭০-৭১ মৌসুম থেকে ১৯৮১-৮২ মৌসুম পর্যন্ত ডেভিড মারে’র প্রথম-শ্রেণীর খেলোয়াড়ী জীবন চলমান ছিল। প্রতিভাধর উইকেট-রক্ষক ও কার্যকরী ব্যাটসম্যান ছিলেন। তিনটি টেস্ট অর্ধ-শতরান ও প্রথম-শ্রেণীর ক্রিকেটে একটি দ্বি-শতক হাঁকিয়েছেন। ১৯৭৮-৭৯ মৌসুমে ভারত সফরে জামশেদপুরে সর্বোচ্চ রানের সন্ধান পান।
সমগ্র খেলোয়াড়ী জীবনে ঊনিশটি টেস্ট ও দশটি একদিনের আন্তর্জাতিকে অংশগ্রহণ করেছেন ডেভিড মারে। ৩১ মার্চ, ১৯৭৮ তারিখে জর্জটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২ জানুয়ারি, ১৯৮২ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি। টেস্টের পূর্বে একদিনের আন্তর্জাতিকে অংশ নিয়েছিলেন তিনি।
ছয় বছর পর অস্ট্রেলিয়ায় ভাঙ্গা আঙ্গুল নিয়েও টেস্ট খেলায় অংশ নেন। তবে, একদিনের খেলায় দূর্ব্যবহার করলে তাকে বাদ দেয়া হয় ও আর তাকে দলে রাখা হয়নি। উইকেট-রক্ষক হিসেবে খেললেও ডেভিড মারের আন্তর্জাতিক খেলোয়াড়ী জীবনের অধিকাংশ সময়ই ত্রিনিদাদীয় ডেরিক মারের সাথে প্রতিদ্বন্দ্বিতায় অবতীর্ণ হতে হয়েছিল। এরপর, ১৯৮১ সাল থেকে জ্যামাইকার জেফ ডুজনের আবির্ভাবে তার খেলোয়াড়ী জীবন ঢাকা পড়ে যায়। হতাশাচ্ছন্ন অবস্থায় নিষিদ্ধঘোষিত দক্ষিণ আফ্রিকায় বিদ্রোহী দলের সদস্যরূপে খেলেন। ফলশ্রুতিতে, ১৯৮৩ সালে আজীবন নিষেধাজ্ঞার কবলে নিপতিত হন তিনি।
১৯৮০-৮১ মৌসুমে ডেরেক মারে’র কাছ থেকে দায়িত্ব পান ও সংক্ষিপ্ত সময়ের জন্যে শীর্ষস্থানীয় উইকেট-রক্ষকের মর্যাদাপ্রাপ্ত হন।
বিতর্কিত ভূমিকা
প্রায়শঃই বিতর্কের মধ্যে নিজেকে জড়িয়ে রেখেছেন। কিশোর বয়স থেকে তিনি মারিজুয়ানায় আসক্ত ছিলেন। ১৯৭৫-৭৬ মৌসুমে অস্ট্রেলিয়া সফর থেকে তাকে দেশে ফেরৎ পাঠিয়ে দেয়ার উপক্রম হয়েছিল। তবে, দলের জ্যেষ্ঠ খেলোয়াড় ল্যান্স গিবসের সরাসরি হস্তক্ষেপে এ যাত্রায় টিকে যান। ভারত গমনে তার খুব সহজে নেশায় আসক্ত হবার বিষয়টি প্রতিবেদন আকারে প্রকাশিত হয়। হোটেলে অবস্থানকালে একজন বেয়ারা পুরো বিষয়ের সাথে সম্পৃক্ত ছিলেন। তার ভাষায়, ‘ভারতের প্রবেশদ্বারের কাছাকাছি বাজারে আপনি সবকিছু পাবেন, ভালোমানের আফ্রিকান মারিজুয়ানাসহ সবকিছু। এটি আদর্শ জায়গা।’ ১৯৭৮ সালে কোকেইনের দিকে ঝুঁকে পড়েন।
১৯৯১ সাল পর্যন্ত অস্ট্রেলিয়ায় বসবাস করতে থাকেন। এরপর নিজ শহরে প্রত্যাবর্তন করেন। পরবর্তীতে কঠিন সময় অতিক্রান্ত করতে থাকেন ও মারাত্মকভাবে নেশাসক্ত হয়ে পড়েন।
সৈয়দ নাফিস আল-হুসাইনি
সৈয়দ নাফিস আল-হুসাইনি (১১ মার্চ ১৯৩৩ - ৫ ফেব্রুয়ারি ২০০৮) (উর্দু: سید نفیس الحسینی) একজন বিখ্যাত ক্যালিগ্রাফার, ইসলামে পণ্ডিত, কবি এবং আধ্যাত্মিক ব্যক্তিত্ব ছিলেন। এছাড়াও তিনি মক্কার মসজিদ আল হারামের একটি দরজায় চারুলিপি খোদাই করেছিলেন।
প্রাথমিক ও শিক্ষা জীবন
নাফিস আল-হুসাইনি ১৯৩৩ সালে শিয়ালকোটে জন্মগ্রহণ করেছিলেন। তার আসল নাম আনোয়ার হুসাইন, তবে তিনি ইসলামি বিশ্বে নাফিস আল-হুসাইনি শাহ নামে পরিচিতি লাভ করেছিলেন। তিনি ভোপালওয়ালার একটি উচ্চ বিদ্যালয়ে প্রাথমিক শিক্ষা লাভ করেন। ১৯৪৭ সালে তিনি ফয়সালাবাদে এসে এফএ পর্যন্ত পড়াশোনা করেন।
কর্মজীবন
নাফিস আল-হুসাইনি ১৯৪৮ সালে চারুলিপির মাধ্যমে তার কর্মজীবন শুরু করেছিলেন। তিনি তার পিতা সৈয়দ মুহাম্মদ আশরাফ আলীর কাছ থেকে চারুলিপি শিল্পের উত্তরাধিকার লাভ করেন, যিনি নাসখের বিশেষজ্ঞ ছিলেন এবং পবিত্র কোরআনের চারুলিপিতে দক্ষতার জন্য খ্যাতি অর্জন করেছিলেন। ১৯৫২ সালে তিনি লাহোরে তার কার্যালয় স্থাপন করেন। তিনি নাসখ এবং নাস্তালিক লিপিগুলিতে বিশেষ স্থান এবং দক্ষতা অর্জন করেছিলেন। এগুলি ছাড়াও তিনি কুফিক, সুলুস, রুকআ লিপি এবং ইজাজায় শিল্পকর্ম তৈরি করেছিলেন। নাফিস আল-হুসাইনি অনেক দেশ সফর করেছিলেন এবং বিচারক হিসাবে ইরান ও মিশরে আন্তর্জাতিক চারুলিপি প্রতিযোগিতায় অংশ নিয়েছিলেন। তিনি নাস্তালিকের একটি লিখন পদ্ধতিও আবিষ্কার করেছিলেন, যার নাম ছিল "নাফিস নাস্তালিক"।
মৃত্যু
২০০৮ সালের ৫ ফেব্রুয়ারি তিনি লাহোরে মারা যান। লাহোরের বাদশাহী মসজিদে জানাজা সম্পন্ন হয়, যাতে সারা দেশ থেকে এক লাখেরও বেশি মানুষ অংশ নিয়েছিল। এবং তার ইচ্ছানুযায়ী তাকে খানকাহ সৈয়দ আহমেদ শহিদের কবরস্থানে দাফন করা হয়।
ছুমাল আল কাহরামান
ছুমাল আল কাহরামান (ثمل القهرمانة; মৃত্যু ৯২৯) খলিফা আল-মুকতাদিরের শাসনামলে ৯১৮ সালে নিযুক্ত ধর্মনিরপেক্ষ প্রশাসনিক আদালতের একজন মুসলিম মহিলা বিচারক ছিলেন। তিনি কাজী (ইসলামিক আইনে বিচারকারী বিচারক) ছিলেন না, কারণ তিনি কেবল ধর্মনিরপেক্ষ আইন নিয়ে কাজ করতেন। অভিযোগকারীরা আদালতে যে অভিযোগ করতো সেগুলো পুর্ণলিখনের দায়িত্বে তাকে রাখা হয়েছিল।
জীবনী
ছুমাল মূলত খলিফা আল-মুকতাদিরের মা শাঘাবের সহকারী ছিলেন। শাঘাব যখন তার ছেলের সিংহাসনের উত্তরাধিকার নিশ্চিত করেন, তখন তিনি কার্যত ক্ষমতা দখল করেন এবং রাষ্ট্রীয় বিষয়াদি পরিচালনার জন্য একটি সমান্তরাল আমলাতান্ত্রিক ব্যবস্থা নিয়োগ করেন। শাঘাব বলেছিলেন যে উম্মাহর বিষয়গুলি, বিশেষ করে ন্যায়বিচার, দায়িত্বে থাকা একজন মহিলার মাধ্যমে আরও ভালভাবে পরিচালিত হয়েছিল: ৯১৮ সালে তিনি মাজালিনের (ধর্মনিরপেক্ষ প্রশাসনিক আদালত) দায়িত্বে ছুমালকে নিযুক্ত করেন, যিনি প্রকৃতপক্ষে বিচারমন্ত্রী বা বিচার বিভাগের প্রধান প্রশাসক, এবং কাজীদের তত্ত্বাবধায়ক। ইতিহাসবিদ তাবারির মতে, থুমাল তার অফিসে জনগণের মধ্যে জনপ্রিয়তা অর্জনের জন্য যথেষ্ট দায়িত্ব পালন করেছেন, বিশেষ করে নতুন সংস্কারের কারণে যা একজন বাদীর মামলা শুরু করার ব্যয় হ্রাস করে। তবে, আবু মুহাম্মদ আলী ইবনে আহমদ ইবনে সাইদ ইবনে হাযম-এর মতে তার নিয়োগকে মুসলিম ইতিহাসে বর্ণনা করা হয়েছে, "কেলেঙ্কারীর একটি উদাহরণ হিসাবে যা আজ পর্যন্ত দেখা যায়নি"।
বিচারক হিসাবে কাজ
৩১৮ সালে, ছুমাল সমসাময়িক বিচারকের সমতুল্য পদে নিযুক্ত হন, এবং তিনি সেই অভিযোগগুলি দেখেন যেগুলো লোকেরা প্রতি শুক্রবার লিখতো। তিনি ওম্বুডসম্যান হাউসে বসতেন। বিচারক আব্বা আল-হাসান ইবনে আল-আশানি তাকে জনগণের কাছে পৌঁছাতে এবং তার পেশার সমস্যা কাটিয়ে উঠতে সহায়তা করেছিলেন।
মৃত্যু
ছুমাল কাহরামান ৯২৯ সালে মৃত্যুবরণ করেন।
কোত দিভোয়ারের জেলা
কোত দিভোয়ার বা আইভরি কোস্টের জেলাগুলি (ফরাসী: districts de Côte d’Ivoire) হল দেশের প্রশাসনিক উপবিভাগের প্রথম স্তর। ২০১১ খ্রীস্টাব্দে প্রশাসনিক ব্যবস্থাকে বিকেন্দ্রীকরণ করার উদ্দেশ্যে এই জেলাগুলি গঠন করা হয় কিন্তু প্রকৃতপক্ষে এদের মধ্যে বেশীরভাগই এখনও পর্যন্ত সরকারীভাবে স্বয়ংক্রিয়তা লাভ করতে পারেনি।
এখানে সর্বমোট ১৪টি জেলা বর্তমান, যার মধ্যে ইয়ামুসুক্রো ও আবিদজাঁ শহরকে কেন্দ্র করে দুটি স্বশাসিত জেলা গড়ে উঠেছে। বাকি ১২টি জেলাকে পুনরায় ৩১টি রিজিওন-এ বিভক্ত করা হয়েছে,যা পুনরায় ডিপার্টমেন্ট নামক ১০৮টি তৃতীয় স্তরে উপবিভক্ত। ডিপার্টমেন্টগুলোর শাসনভার আবার ৫০১টি সাব্‌-‌প্রীফেক্টরের মধ্যে বন্টিত হয়। এছাড়াও কমিউন হল প্রশাসনের সর্বনিম্ন স্তর যা খুবই কম সংখ্যক আছে। স্বশাসিত জেলাগুলিতে যদিও রিজিওনের অস্তিত্ব নেই কিন্তু ডিপার্টমেন্ট, সাব্‌-‌প্রীফেক্টর ও কমিউন বিভাগগুলি বর্তমান
শাসনতন্ত্র এবং তার ভূমিকা
প্রতিটি জেলার প্রশাসনিক প্রধান হলেন গভর্নর। রাষ্ট্রের জাতীয় সরকারের মন্ত্রীসভার সদস্যরা (ক্যাবিনেট) এই গভর্নরকে নিযুক্ত করবেন। যদিও দুটি স্বশাসিত জেলা ছাড়া বাকি জেলা গুলির গভর্নরের মনোনয়ন এখনও সম্পন্ন হয়নি।এই নিষ্ক্রিয়তার কারণ হল, রিজিওনগুলির প্রীফেক্টরদের মধ্যে এই ধারণা বর্তমান যে গভর্নরেরা তাঁদের ক্ষমতা ও দায়িত্বের অন্যায়ভাবে অপপ্রয়োগ করতে পারেন।
জেলাগুলির হাতে চারটি প্রাথমিক দায়িত্ব ন্যস্ত করা হয়েছে
১। জেলার প্রধান উন্নয়ন প্রকল্পগুলির তদারকি করা।
২। রাষ্ট্রের বিনিয়োগকে সমগ্র জেলার মধ্যে সুষমভাবে বণ্টন করা যাতে বিভিন্ন অঞ্চল গুলির মধ্যে অসাম্য না থাকে।
৩। বৃহৎগোষ্ঠী সমূহের অর্থনৈতিক ও সাংস্কৃতিক সম্ভাবনাগুলির পৃষ্ঠপোষকতা করা, এবং
৪। বিভিন্ন রিজিওনগুলির মধ্যেকার বিরোধ হলে তা দমন করা।
জেলা এবং রিজিওনগুলির সুস্পষ্ট প্রশাসনিক সীমারেখা এখনও পর্যন্ত নির্দিষ্ট করা যায়নি। আর অ-স্বশাসিত জেলাগুলির ক্ষেত্রে গভর্নরের অভাব থাকায় জেলার সক্রিয় প্রশাসন এখনও কার্যকর হয়নি।
জেলার তালিকা
উপর্যুক্ত ১৪টি জেলার তালিকা, জেলার রাজধানী ও জেলার রিজিওনগুলি নীচের তালিকায় দেওয়া হল। থাম্ব|296x296পিক্সেল|আইভরি কোস্টের বর্তমান জেলা মানচিত্র। থাম্ব|364x364পিক্সেল|২০১১র পূর্বে রিজিওনগুলির বিন্যাস।
২০১১র পূর্বে রিজিওনগুলির বিন্যাস
২০১১র পূর্বে আইভরি কোস্টের প্রশাসনের প্রথম স্তর ১৯টি রিজিওনে বিভক্ত ছিল। ২০১১ থেকে রিজিওনগুলি ১৪টি জেলা (১২টি সাধারণ ও ২টি স্বশাসিত) হিসেবে পরিচিতি পায়। পূর্বতন রিজিওনগুলি কি কি পর্যায়ের মাধ্যমে ১৪টি জেলায় পর্যবসিত হল তার একটা সারসংক্ষেপ নীচে দেওয়া হল।
আরও দেখুন
ISO 3166-2:CI আইভরি কোস্টের জেলাসমূহ
দাঙ্গাম জেলা
দাঙ্গাম জেলা আফগানিস্তানের পূর্বাঞ্চলীয় এলাকা কুনার প্রদেশে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির সীমানা পশ্চিমে মারাওয়ারা জেলা, উত্তর-পশ্চিমে আসাদাবাদ জেলা, উত্তরে বার কুনার জেলা, পূর্ব ও দক্ষিণে নারী জেলা এবং পূর্ব ও দক্ষিণে পাকিস্তান ঘিরে রেখেছে। জেলাটি পাহাড়ী অঞ্চল দ্বারা বেষ্টিত হওয়ার জন্য চাষাবাদের জন্য যথেস্ট পরিমাণ আবাদী জমি সহজলভ্য নয়। যার ফলে এখানকার অধিকাংশ মানুষই হতদরিদ্র। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১৫,০০০, যার মধ্যে প্রায় সকলেই পশতু সম্প্রদায়ের অর্থ্যাৎ ৯৮% পশতু এবং ২% তাজিক সম্প্রদায়ের লোক বসবাস করে থাকে। এখানে প্রায় ৫০টির মত উপগ্রাম রয়েছে এবং এখানকার কেন্দ্রীয় শহরের নাম হচ্ছে দাঙ্গাম এছাড়াও জেলাটির কেন্দ্রীয় অংশে অবস্থিত ১৩৫৬ মিটার উচ্চতায় অবস্থান করছে।
বিগ বস ১০
বিগ বস ১০ হলো ভারতীয় টেলিভিশন রিয়ালিটি শো বিগ বসের দশম আসর। প্রতি বারের মতো এবারো সালমান খান এই আসরটির উপস্থাপনা করেছেন। এবারের আসরটিও কালারসে প্রচারিত হয়েছে। ২০১৬ সালের ১৬ অক্টোবর এই আসরটি প্রচারিত হয়।
এই আসরের বিজয়ী ছিলেন মানভীর গুজ্জার এবং রিয়ালিটি শো তারকা গুরবানি জাজ ২য় স্থান অধিকার করেন।
ধারণা
বিগ বস মুলত বিগ ব্রাদারের সকল নিয়ম অনুসরণ করে। বিস বসের প্রথম নয় আসরে ঘরের বাসিন্দা ছিল স্বনামধন্য ব্যক্তিবর্গ। কিন্তু ২০১৬ সালের ২৩ জানুয়ারী ২০১৬ সালে বিগ বস ৯-এর ফাইনালে জানানো হয়, পরবর্তী তথা "বিগ বস ১০"-এ প্রথমবারের মতো সাধারণ মানুষ এই ঘরের বাসিন্দা হবে। ২০১৬ সালের এপ্রিল মাসে বেশ কয়েকটি ভিডিওর মাধ্যমে সাধারণ মানুষদের অডিশনের জন্য অনুরোধ করা হয়, প্রথমে অডিশনের শেষ তারিখ ৩০শে মে থাকলেও পরবর্তীতে তা ৩১শে জুন পর্যন্ত বর্ধিত করা হয়। ২৬ আগস্ট ২০১৬ সালে এই আসরের প্রথম প্রচারমূলক ভিডিও প্রকাশিত হয়। অবশেষে ১৭ সেপ্টেম্বর কালারসের সিইও রাজ নায়ক এক টুইট বার্তায় জানান যে ১৬ অক্টোবর ২০১৬ হতে বিগ বসের দশম আসর শুরু হবে।
পূর্ণিমা
thumb|200px|[[গ্যালিলিও প্রোব ১৯৯২ সালের ডিসেম্বর ৭ তারিখে পূর্ণিমার এই ছবিটি তুলেছে]]
গ্রহণসমূহ
যখন সূর্য ও পৃথিবীর মাঝখানে চাঁদ অবস্থান নেয়, তখন পৃথিবীপৃষ্ঠের পর্যবেক্ষকের সাপেক্ষে সূর্য চাঁদের পেছনে আড়ালে চলে যায় এবং সূর্যের গ্রহণ ঘটে। আবার পৃথিবী যখন চাঁদ ও সূর্যের মধ্যে আসে তখন পৃথিবীর আড়ালে চাঁদ ঢাকা পড়ে এবং চন্দ্রগ্রহণ হয়। চন্দ্রগ্রহণ সূর্যে অবস্থিত কাল্পনিক পর্যবেক্ষকের সাপেক্ষে ঘটলেও, চাঁদের দিকে মুখ করে থাকা পৃথিবীপৃষ্ঠের মানুষেরাও এই চন্দ্রগ্রহণের ঘটনা পর্যবেক্ষণ করতে পারেন, কেননা সূর্য একটি তারা বলে তার আলো পৃথিবীতে বাধা পায় এবং চাঁদ পৃথিবীর ছায়ায় ঢাকা পড়ে যায়। সূর্যগ্রহণ ও চন্দ্রগ্রহণ হল একটি তারা ও দুইটি অন্য ধরনের জ্যোতিষ্ক নিয়ে গঠিত ব্যবস্থায় সংঘটিত গ্রহণ।
লোকসংস্কৃতি
'লোক'-এর অর্থ হল মুলত গ্রামীণ, যার অধিকাংশই কৃষিকেন্দ্রিক জীবিকানির্ভর জনগোষ্টী। ঐতিহ্যনুসারী বৃহত্তর গ্রামীণ জনগোষ্টীর ধর্মীয় ও সামাজিক বিশ্বাস, আচার-আচরণ ও অনুষ্ঠান, জীবন-যাপন প্রণালী, শিল্প ও বিনোদন ইত্যাদির উপর ভিত্তি করে গড়ে উঠা সংস্কৃতিকে সহজ ভাষায় লোকসংস্কৃতি বা জনসংস্কৃতি বলা হয়।
পঞ্জিকা
পঞ্জিকা বছরের প্রতিদিনের তারিখ, তিথি, শুভাশুভ ক্ষণ, লগ্ন, যোগ, রাশিফল, বিভিন্ন পর্বদিন ইত্যাদি সংবলিত গ্রন্থ। একে পঞ্জী বা পাঁজিও বলা হয়। প্রাচীন সংস্কৃত সাহিত্যে একে বলা হয়েছে ‘পঞ্চাঙ্গ’। ভারতের অন্যান্য অঞ্চলেও এটি এই নামে পরিচিত। এর কারণ এতে বার, তিথি, নক্ষত্র, যোগ ও করণ প্রধানত এই পাঁচটি অঙ্গ থাকে। বাংলায় অবশ্য এটি পঞ্জিকা নামেই সুপরিচিত।
বাংলাদেশ পেট্রোলিয়াম এক্সপ্লোরেশন এন্ড প্রোডাকশন কোম্পানী লিমিটেড
বাংলাদেশ পেট্রোলিয়াম এক্সপ্লোরেশন এন্ড প্রোডাকশন কোম্পানী লিমিটেড সংক্ষেপে বাপেক্স হলো বাংলাদেশের রাষ্ট্রায়ত্ত্ব একটি প্রতিষ্ঠান, যা পেট্রোলিয়াম অনুসন্ধান ও উৎপাদনে নিয়োজিত। ১৯৮৯ সালে বাপেক্স প্রতিষ্ঠিত হওয়ার পর সংস্থাটি এ পর্যন্ত ১২টি অনুসন্ধান কূপ খনন করে ৮টি গ্যাসক্ষেত্র আবিষ্কার করেছে।
ইতিহাস
১৯৮৯ খ্রিষ্টাব্দে বাংলাদেশ সরকার পেট্রোবাংলার অনুসন্ধান দপ্তরকে ভেঙে "বাংলাদেশ পেট্রোলিয়াম এক্সপ্লোরেশন এন্ড প্রোডাকশন কোম্পানী লিমিটেড" (বাপেক্স) প্রতিষ্ঠা করে। ২০১৭ খ্রিষ্টাব্দের অক্টোবর মাসে বাপেক্স ভোলায় শাহবাজপুর গ্যাসক্ষেত্র আবিষ্কার করে। ২০১২ খ্রিষ্টাব্দের মার্চ মাসে এই প্রতিষ্ঠান কুমিল্লা জেলায় শ্রীকাইল গ্যাসক্ষেত্রে নতুন কূপে গ্যাসের সন্ধান পায়। জুন ২০২১ সালে সিলেটের জকিগঞ্জের আনন্দপুর গ্রামে গ্যাস কূপের সন্ধান পায়। এটি চালু হলে এটা হবে বাংলাদেশের ২৮তম গ্যাসক্ষেত্র।
মজুদ ও উত্তোলন
দেশে এপর্যন্ত ২৮টি গ্যাসক্ষেত্র আবিষ্কৃত হয়েছে। এসব গ্যাসক্ষেত্রে প্রমাণিত মজুদের পরিমাণ ২১.৪০ টিসিএফ, আরও ৬ টিসিএফ রয়েছে সম্ভাব্য মজুদ। এরমধ্যে প্রায় সাড়ে ১৮ টিসিএফ উত্তোলন করা হয়েছে। প্রমাণিত মজুদ অবশিষ্ট রয়েছে ৩ টিসিএফ, সম্ভাব্য মজুদ রয়েছে আরও ৭ টিএসএফ। ১১৩টি কূপ দিয়ে প্রতি বছরে উত্তোলিত হচ্ছে প্রায় ১ টিসিএফ‘র মতো। এরমধ্যে দেশীয় কোম্পানির ৭০টি কূপের (দৈনিক) ১ হাজার ১৪৫ এমএমসিএফডি, আইওসির ৪৫টি কূপের উৎপাদন সক্ষমতা রয়েছে ১ হাজার ৬১৫ এমএমসিএফ (মিলিয়ন ঘনফুট)। দৈনিক উত্তোলন কমবেশি ২ হাজার ৫০০ মিলিয়ন ঘনফুট।
ভারতীয় নারী মুখ্যমন্ত্রীদের তালিকা
থাম্ব| [[মমতা বন্দ্যোপাধ্যায়|পশ্চিমবঙ্গের মমতা ব্যানার্জি ভারতের একমাত্র ক্ষমতাসীন নারী মুখ্যমন্ত্রী ]] এখন পর্যন্ত ১৬ জন নারী ভারতের বিভিন্ন রাজ্যের মুখ্যমন্ত্রীর দায়িত্ব পালন করেছেন। বর্তমানে, ভারতের মুখ্যমন্ত্রীদের মাঝে শুধু পশ্চিমবঙ্গের মমতা বন্দ্যোপাধ্যায়ই নারী। এখন পর্যন্ত ভারতে তেরটি রাজ্যে নারীরা মুখ্যমন্ত্রীর পদে অধিষ্ঠিত হয়েছেন। তন্মধ্যে, তামিলনাড়ু, দিল্লি ও উত্তরপ্রদেশে দুজন নারী মুখ্যমন্ত্রীর দায়িত্ব পালন করেছিলেন। নারী মুখ্যমন্ত্রীদের মধ্যে ছিলেন পাঁচজন ভারতীয় জাতীয় কংগ্রেস, চারজন ভারতীয় জনতা পার্টি এবং দুইজন সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত ছিলেন।
ভারতে, একজন মুখ্যমন্ত্রী প্রতিটি ২৯ টি রাজ্য সরকার এবং দুটি কেন্দ্রীয় অঞ্চল (দিল্লি এবং পুদুচেরি) সরকারের প্রধান । ভারতে একজন মুখ্যমন্ত্রীর পাঁচ বছর। তার টানা মেয়াদকালের বাধানিষেধ নাই।
মার্কিন যুক্তরাষ্ট্র জাতীয় ফুটবল দল
মার্কিন যুক্তরাষ্ট্র জাতীয় ফুটবল দল নিম্নোক্ত নিবন্ধগুলো বোঝানো যেতে পারে:
চাটখিল ইউনিয়ন
চাটখিল বাংলাদেশের নোয়াখালী জেলার অন্তর্গত চাটখিল উপজেলার একটি বিলুপ্ত ইউনিয়ন।
ইতিহাস
চাটখিল ইউনিয়ন ছিল চাটখিল উপজেলার ৭নং ইউনিয়ন পরিষদ। এ ইউনিয়নের মূল অংশ চাটখিল পৌরসভার অন্তর্ভুক্ত হওয়ায় বর্তমানে ইউনিয়নের বাকি অংশের দুইটি প্রধান গ্রামের নামানুসারে ইউনিয়নের নাম পাল্টে ৭নং হাটপুকুরিয়া ঘাটলাবাগ ইউনিয়ন পরিষদ রাখা হয়।
শালিখা
শালিখা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
মোহাম্মদ নওয়াজ
খেলোয়াড়ী জীবন
২০১৬ সালের পাকিস্তান সুপার লীগে কোয়েটা গ্ল্যাডিয়েটর্স দলের সাথে চুক্তিবদ্ধ হন। প্রতিযোগিতার প্রথম চারটি খেলার মধ্যে দু'টিতেই ম্যান অব দ্য ম্যাচের পুরস্কার পেয়েছিলেন তিনি। ফলশ্রুতিতে পাকিস্তান দলে খেলার জন্য ডাক পান। ২০১৬ সালের আইসিসি বিশ্ব টুয়েন্টি২০ প্রতিযোগিতায় খেলার জন্য পাকিস্তান ক্রিকেট দলের অন্যতম সদস্য মনোনীত হন। এতে তিনিও অন্তর্ভুক্ত হন।
১৩ অক্টোবর, ২০১৬ তারিখে সিরিজের ২য় টেস্টে ওয়েস্ট ইন্ডিজের বিপক্ষে বাবর আজমের সাথে তারও অভিষেক ঘটে।
মোস্তাফা আল-তুর্ক
মোস্তাফা আল-তুর্ক (مصطفى الترك, জন্মঃ ১৪ জুলাই, ১৯৭৩) একজন অবসর প্রাপ্ত লেবানিয়-ইংরেজ মিশ্র মার্শাল আর্টস খেলোয়াড়। অবসরে গমনের পূর্বে তিনি ২০০২ হতে ২০১০ পর্যন্ত আলটিমেট ফাইটিং চ্যাম্পিয়নশিপ (ইউএফসি), কেজ রেজ চ্যাম্পিয়নশিপ ও এক্সট্রিম ফাইটিং চ্যাম্পিয়নশিপ নামক মিশ্র মার্শাল আর্টস সংস্থার হয়ে ভারী ওজন শ্রেণী(হেভিওয়েট) বিভাগে প্রতিদ্বন্দ্বিতা করেছেন। তিনি কেজ রেজ ব্রিটিশ হেভিওয়েট চ্যাম্পিয়নশিপের  প্রাক্তন শিরোপাধারি।
প্রারম্ভিক জীবন
মোস্তাফা আল-তুর্ক লেবাননের বৈরুতের একটি মধ্যবিত্ত পরিবারে বেড়ে উঠেছেন। তার বাবা একজন চিকিৎসক ছিলেন, তিনি নিজেও ঔষধ শিল্পে কাজ করতেন। আলটিমেট ফাইটিং চ্যাম্পিয়নশিপের কয়েকটি অনুষ্ঠান দেখার পর তিনি মিশ্র মার্শাল আর্ট সম্পর্কে আগ্রহী হন এবং পেশা হিসেবে এই খেলাকে গ্রহণ করেন। তিনি ব্রাজিলের জু-জিতসু খেলায় বেশ সাফলতা অর্জন করেছিলেন। ২০০৫ সালে তিনি এডিসিসি ইউরোপীয় চ্যাম্পিয়ন হয়েছিলেন এবং এডিসিসি সাবমিশন রেসলিং ওয়ার্ল্ড চ্যাম্পিয়নশিপের ফাইনালে উঠেছিলেন। ফাইনালে (ভবিষ্যৎ ইউএফসি'র খেলোয়াড়) গ্যাব্রিয়েল গনজাগা'র কাছে তিন পয়েন্টের ব্যবধানে পরাজিত হয়েছিলেন যা তাকে মিশ্র মার্শাল আর্টস খেলোয়াড় হতে আরো উদ্দীপ্ত করেছিল।
প্রারম্ভ
পেশাদার মিশ্র মার্শাল আর্ট খেলোয়াড় হওয়ার আগে মোস্তাফার দুইটি শৌখিন ম্যাচ খেলার অভিজ্ঞতা ছিল। দুইটি ম্যাচেই তিনি চোট পেয়ে হেরেছিলেন। নিজেকে পেশাদার হিসেবে প্রস্তুর করার জন্য তিনি অপেশাদার বক্সিং ও সাবমিশন কুস্তি খেলায় প্রতিদ্বন্দ্বিতা করেছেন। তার পেশাদার খেলোয়াড়ি জীবনের শুরুটা ভাল হয়নি। এক্সট্রিম ফাইটিং চ্যাম্পিয়নশিপে খেলা প্রথম দুই ম্যাচে তিনি ট্যাকনিক্যাল নক আউটের মাধমে পরাজিত হয়েছিলেন। পেশাদার জীবনের হতাশাব্যাঞ্জক সূচনার জন্য তিনি ভাল মানুষিক প্রস্তুতি না থাকা এবং পরিবার থেকে পরিবার থেকে সমর্থন না পাওয়াকে মূল কারণ মনে করতেন।
কেজ রেজ চ্যাম্পিয়নশিপ
নিজের দ্বিতীয় পেশাদার ম্যাচের প্রায় এক বছর পরে উদীয়মান ব্রিটিশ মিশ্র মার্শাল আর্ট সংস্থা কেজ রেজ চ্যাম্পিয়নশিপের হয়ে মোস্তাফা আল-তুর্ক আবারো খেলা শুরু করেন। এই সংস্থার হয়ে তরুন মোস্তাফা সাতটি মুখোমুখি লড়াইয়ে প্রতিদ্বন্দ্বিতা করেছিলেন। কেজ রেজ-এ যোগদানের পর তিনি টানা চারটি জয় পান। চারটি জয়ের প্রথম তিনটি ছিল ঘুষি দিয়ে 'ট্যাকনিকাল নক আউটের মাধ্যমে অর্জিত এবং একটি উল্লেখযোগ্য জয় ছিল প্রাক্তন সুমো কুস্তিগির ও প্রাইড ফাইটিং চ্যাম্পিয়নশিপের খেলোয়াড় হেনরি আর্মস্ট্রং মিলারের বিরুদ্ধে। চতুর্থ জয় এসেছিল প্রাক্তন দুই বারের ইউএফসি চ্যাম্পিয়ন ও প্রাইড ফাইটিং চ্যাম্পিয়নশিপের দীর্ঘদিনের খেলোয়াড় মার্ক কের-এর বিরুদ্ধে।
টানা চার জয়ের পর পঞ্চম ম্যাচে প্রাক্তন কেজ রেজ ব্রিটিশ হেভিওয়েট শিরোপাজয়ী জর্জিয়ান খেলোয়াড় টেঙ্গিজ টেডোরাডজে'র কাছে মোস্তাফা পরাজিত হয়েছিলেন।
ষষ্ঠ ম্যাচে তিনি জয়ের ধারায় ফিরেন। এই ম্যাচে তিনি কে-ওয়ান কিকবক্সার গ্যারি টার্নারকে সাবমিশন ঘুষির মাধমে পরাজিত করেছিলেন। তার সপ্তম লড়াই ছিল কেজ রেজ ব্রিটিশ হেভিওয়েট চ্যাম্পিয়নশিপের জন্য। শিরোপা নির্ধারনি এই ম্যাচে তিনি ভবিষ্যৎ ইউএফসি'র খেলোয়াড় জেমস ম্যাকসুয়েনিকে পরাজিত করেছিলেন। সংস্থাটির বিলুপ্তির আগে তিনি ছিলেন এই শিরোপার সর্বশেষ বিজয়ী। ইউএফসি তাকে চারটি লড়াইয়ের জন্য চুক্তির প্রস্তাব দিলে তিনি ইউএফসি'তে যোগ দিয়েছিলেন।
আলটিমেট ফাইটিং চ্যাম্পিয়নশিপ
আলটিমেট ফাইটিং চ্যাম্পিয়নশিপে মোস্তাফা আল-তুর্কের অভিষেক ঘটে ৭ ডিসেম্বর, ২০০৮-এ আয়োজিত ' ইউএফসি ৯২' অনুষ্ঠানে। প্রথম ম্যাচে তিনি ফরাসি কিকবক্সার চিক কঙ্গো'র বিরুদ্ধে ট্যাকনিকাল নক আউটের মাধমে পরাজিত হয়েছিলেন। চিক কঙ্গো 'গ্রাউন্ড এন্ড পাউন্ড' কৌশল ব্যবহার করে দুইটি ডানহাতের ঘুষির মাধ্যমে পরাস্ত করেছিলেন। এই ম্যাচের রেফারি স্টিভ মাজাগাত্তি প্রথম রাউন্ডের ৪ মিনিট ৩৭ সেকেন্ডের মাথায় খেলা থামিয়ে দিয়েছিলেন। মনে করা হয়, খেলা থামাতে দেরি করা হয়েছিল। এসময় মোস্তাফা'র অনেক রক্তপাত হচ্ছিল, তিনি বেশ উল্লেখযোগ্য সময় ধরে প্রতিহত ও প্রতিপক্ষের আঘাত হতে নিজেকে রক্ষা করতে পারেননি।
৬ ফেব্রুয়ারি, ২০১০-এ  'ইউএফসি ১০৯' অনুষ্ঠানে মোস্তাফার সাথে নবাগত রোলেস গার্সি'র লড়াই নির্ধারিত ছিল, তবে লড়াইটি ভিসা জটিলতার কারণে বাতিল হয়েছিল।
ইউএফসি ১১২' অনুষ্ঠানে তিনি এই সংস্থার হয়ে সর্বশেষ লড়াই করেন। এই লড়াইয়ে তিনি তিন রাউন্ড শেষে বিচারকদের সর্বসম্মত সিদ্ধান্তক্রমে দ্য আলটিমেট ফাইটার ১০-এর প্রাক্তন প্রতিযোগী জন ম্যাডসেনের কাছে হেরে গিয়েছিলেন। অতঃপর তিনি অবসর গ্রহণ করেন।
ঘাগড়া তৈমা ঝর্ণা
ঘাগড়া তৈমা ঝর্ণা বাংলাদেশের রাঙ্গামাটি জেলার কাউখালী উপজেলার ঘাগড়ার অবস্থিত। এটি রাঙ্গামাটি জেলার আকর্ষণীয়  ঝর্ণাগুলোর মাঝে একটি। রাঙ্গামাটি সড়কের ঘাগড়া সেনাবাহিনী ক্যাম্প থেকে ৩-৪ কিলোমিটার এগিয়ে গেলে কলাবাগান এলাকা এবং এই এলাকায় এই ঝর্ণাটি অবস্থিত |
অবস্থান
এটি পার্বত্য রাঙ্গামাটি জেলার কাউখালী উপজেলার চট্টগ্রাম-রাঙ্গামাটি মহাসড়কের ঘাগড়া অঞ্চলের কলাবাগানে এই ঝর্ণার অবস্থিত। ।ঘাগড়ার কলাবাগান এলাকার মূল সড়ক থেকে হাতে বামে ছোট একটা ছড়া পেরিয়ে প্রায় দুই থেকে আড়াই কিলোমিটার হাঁটলেই প্রধান ঝর্ণায় পৌঁছে যাবেন | ঘাগড়া ঝর্ণার আসা যাওয়ার পথে সব মিলিয়ে ৫-৬ ছোট বড় ঝর্ণার দেখা পাওয়া যায়। ঝর্ণা রাস্তাটি একটু পিচ্ছিল এবং সারা বর্ষাকালে এই ঝর্ণায় পানি প্রবাহিত হয়ে থাকে |
ভিন্স ভাউয়ার
ভিন্স ভাউয়ার (জন্ম জন অ্যালবার্ট লাফরমে, ১ জুন ১৯৬৬ একজন পর্নোগ্রাফিক অভিনেতা এবং পরিচালক। তিনি মাঝে মাঝে ভিন্স অথবা ভিন্স ভয়ের নামেও পরিচিত।
২৪তম বার্ষিক এভিএন পুরস্কার বিতরণ অনুষ্ঠানে ভাউয়ার ব্রেকইন' এম ইন #৯ চলচ্চিত্রে জন্য সেরা প্রো-অ্যাম রিলিজের জন্য এভিএন পুরস্কার জিতেছিলেন। চলচ্চিত্রটি সেরা পায়ু যৌন দৃশ্যের পুরস্কারও জিতে যা ভাউয়ার অ্যামি রিডে সাথে অর্জন করে।
হাসান রাইদ
হাসান রাইদ হাসান মাতরুক (حسن رائد, Hassan Raed; ২৩ সেপ্টেম্বর ২০০০; হাসান রাইদ নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আল কুয়াহ আল জাউইয়াহ এবং ইরাক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১৮–১৯ মৌসুমে, ইরাকি ক্লাব আল কারখের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল কারখের হয়ে মাত্র এক মৌসুম অতিবাহিত করার পর ২০১৯–২০ মৌসুমে তিনি আল কুয়াহ আল জাউইয়াহে যোগদান করেছেন।
২০১৮ সালে, হাসান ইরাক অনূর্ধ্ব-২০ দলের হয়ে ইরাকের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইরাকের বয়সভিত্তিক দলের হয়ে খেলার পর, তিনি ২০২০ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
প্রারম্ভিক জীবন
হাসান রাইদ হাসান মাতরুক ২০০০ সালের ২৩শে সেপ্টেম্বর তারিখে ইরাকের বাগদাদে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
হাসান ইরাক অনূর্ধ্ব-২০ এবং ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন।
২০২০ সালের ১২ই নভেম্বর তারিখে, ২০ বছর, ১ মাস ও ২০ দিন বয়সে, বাম পায়ে ফুটবল খেলায় পারদর্শী হাসান জর্ডানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল। ইরাকের হয়ে অভিষেকের বছরে হাসান সর্বমোট ২ ম্যাচে অংশগ্রহণ করেছেন।
কাটিয়া লরিৎজ
জীবনী
তিনি ছবিও আঁকেন এবং পরবর্তী বছরগুলোতে পেশাগতভাবে তার কাজ প্রদর্শন করেন।
লরিৎজ ফুসফুসের ক্যান্সারের কারণে ১৬ আগস্ট ২০১৫ এ মাদ্রিদে মারা যান।
রঘুনাথপুর বিধানসভা কেন্দ্র, পুরুলিয়া
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৬ নং রঘুনাথপুর (এসসি) বিধানসভা কেন্দ্রটি রঘুনাথপুর পুরসভা,   রঘুনাথপুর-১, নেতুরিয়া এবং সান্তুরি সমষ্টি উন্নয়ন ব্লক গুলির অন্তর্গত।
রঘুনাথপুর বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।
১৯৭৭-২০০৬
২০০৬ এবং ২০০১ সালের বিধানসভা নির্বাচনে, সিপিআই (এম) এর উমা রানী বৌড়ি রঘুনাথপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী, তৃণমূল কংগ্রেসের পূর্ণচন্দ্র বৌড়িকে পরাজিত করেন ​​এবং ২০০১ সালে তৃণমূল কংগ্রেসের মগরাম বৌড়িকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর নটবর বাগদী ১৯৯৬ সালে কংগ্রেসের নবকুমার বৌড়িকে, ১৯৯১ এবং ১৯৮৭ সালে কংগ্রেসের গোপাল দাসকে এবং ১৯৮২ সালে কংগ্রেসের দুর্গাদাস বাউড়িকে পরাজিত করেন। এসইউসি এর বিজয় বাউড়ি ১৯৭৭ সালে ​​জনতা পার্টির নেপাল বাউড়িকে পরাজিত করেন।
১৯৫১-১৯৭২
১৯৭২ সালে কংগ্রেসের দুর্গাদাস বাউড়ি জয়ী হন। এসইউসি এর হরিপদ বৌড়ি ​​১৯৭১ এবং ১৯৬৯ সালে জয়ী হন। ১৯৬৭ সালে কংগ্রেসের এন. বাউড়ি ​​জয়ী হন। ১৯৬২ সালে কংগ্রেসের শঙ্কর নারায়ণ সিংহদেও জয়ী হন। ১৯৫৭ সালে রঘুনাথপুর একটি যৌথ আসন ছিল। ১৯৫৭ সালে কংগ্রেসের শঙ্কর নারায়ণ সিংহদেও এবং নেপাল বৌড়ি উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, কাশীপুর তথা রঘুনাথপুর কেন্দ্রটি যুক্ত ছিল। কংগ্রেসের বুধান মাঝি এবং আনন্দ প্রসাদ চক্রবর্তী উভয়ই যৌথ কেন্দ্র থেকে জয়ী হন।
গ্যু-স্গ্রা-স্ন্যিং-পো
গ্যু-স্গ্রা-স্ন্যিং-পো সংস্কৃত থেকে তিব্বতী ভাষায় বৌদ্ধ ধর্মগুলি অনুবাদকারী তিব্বতের প্রথম দিককার লো-ত্সা-ওয়াদের মধ্যে অন্যতম ছিলেন।
জীবনী
গ্যু-স্গ্রা-স্ন্যিং-পো পূর্ব তিব্বতের গ্যালমো-ৎসাওয়ে-রং বা গ্যারং রাজ্যের রাজপুত্র ছিলেন। গ্যারং রাজ্যে তিনি বৌদ্ধ ধর্ম গুরু বে-রো-ত্সা-নার কাছে শিক্ষা লাভ করেন। তার শিক্ষায় গ্যু-স্গ্রা-স্ন্যিং-পো বৌদ্ধ ধর্মের একজন পণ্ডিত ও অনুবাদক হয়ে ওঠেন। এরপরে তিনি মধ্য তিব্বত যাত্রা করে পদ্মসম্ভবের শিষ্যত্ব গ্রহণ করে অতিযোগ তত্ত্বের চিত্তবর্গ ও অভ্যন্তরবর্গ শিক্ষার একজন পণ্ডিত হয়ে ওঠেন।
অনুবাদকর্ম
গ্যু-স্গ্রা-স্ন্যিং-পোর অনেকগুলি গ্রন্থ তিব্বতী ভাষায় অনুবাদ করেছেন, কিন্তু তার মধ্যে সর্বাপেক্ষা উল্লেখযোগ্য হল ফ্যি গ্যুর ব্চু গ্সুম নামক তেরোটি গ্রন্থের সমাহার। এই গ্রন্থগুলি হল -
নজদ অভিযান
নজদ অভিযান হল উসমানীয় সাম্রাজ্যের পক্ষ থেকে মিশর কর্তৃক পরিচালিত ধারাবাহিক সামরিক অভিযান। এটি ১৮১১ সাল থেকে ১৮১৮ সাল পর্যন্ত স্থায়ী উসমানীয়-সৌদি যুদ্ধের অংশ। ১৮১৭-১৮ সময়ের এই অভিযানে ইবরাহিম পাশা নেতৃত্ব দেন। সুলতান দ্বিতীয় মাহমুদের আদেশে দিরিয়া জয় ও প্রথম সৌদি রাষ্ট্রের পতন ঘটানো তাদের লক্ষ্য ছিল।
হানাকিয়াহ থেকে প্রায় ৩০,০০০ সৈনিক মদিনার পশ্চিমে অগ্রসর হয়। ১৮১৭ সালের নভেম্বরে তারা মাওয়িয়া গ্রাম দখল করে। এরপর আল রাস, আল খাবরা, উনাইজা ও বুরাইদা ডিসেম্বরে দখল করা হয়। ১৮১৮ সালের এপ্রিলে তারা দিরিয়া পৌছায়। কয়েকমাস অবরোধ করার পর ৯ সেপ্টেম্বর আবদুল্লাহ বিন সৌদ সমর্পণ করেন।
সিলভিয়া রেইজ
সিলভিয়া রেইজ (১৯৪৮-২০১২) ছিলেন একজন সুইস টেলিভিশন এবং চলচ্চিত্র অভিনেত্রী।
সপ্তাহ
সপ্তাহ হচ্ছে সময়ের একক, যা সাত দিন নিয়ে গঠিত | সারা বিশ্বে এটি কাজের দিন এবং ছুটির দিনের চক্রে সংগঠিত |
সংজ্ঞা এবং মান
বাংলায় ভাষায় 'সপ্তাহ' হচ্ছে একটি সমাস শব্দ যার মনে হচ্ছে সপ্ত অহের সমাহার বা সাত দানের সমষ্টি |
১ সপ্তাহ = ৭ দিন = ১৬৮ ঘণ্টা = ১০,০৮০ মিনিট = ৬০৪,৮০০ সেকেন্ড।
গ্রেগরীয় বর্ষপঞ্জী অনুসারে:
দিন
মোট সাত দিন (বার) মিলিত হয়ে একটি সপ্তাহ গঠন করে যাদের ভিন্ন ভিন্ন নামে ডাকা হয়; এগুলো হলো:
সপ্তাহ হল সাত দিনের সমান সময়ের একক। এটি পৃথিবীর বেশিরভাগ অংশে দিনের ছোট চক্রের জন্য ব্যবহৃত আদর্শ সময়কাল। দিনগুলি প্রায়ই সাধারণ কাজের দিন এবং বিশ্রামের দিনগুলির পাশাপাশি পূজার দিনগুলি নির্দেশ করতে ব্যবহৃত হয়। সপ্তাহগুলি প্রায়ই বার্ষিক ক্যালেন্ডারের সাথে ম্যাপ করা হয়, তবে সাধারণত তাদের জন্য ভিত্তি নয়, কারণ সপ্তাহগুলি জ্যোতির্বিদ্যার উপর ভিত্তি করে নয়।
আধুনিক সাত দিনের সপ্তাহ ব্যাবিলনীয়দের কাছে খুঁজে পাওয়া যায়, যারা এটি তাদের ক্যালেন্ডারে ব্যবহার করত। অন্যান্য প্রাচীন সংস্কৃতির বিভিন্ন সপ্তাহের দৈর্ঘ্য ছিল, যার মধ্যে ছিল মিশরে দশটি এবং এট্রুস্কানদের জন্য আট দিনের সপ্তাহ। এট্রুস্কান সপ্তাহটি প্রাচীন রোমানদের দ্বারা গৃহীত হয়েছিল, কিন্তু তারা পরে সাত দিনের সপ্তাহে চলে যায়, যা পশ্চিম এশিয়া এবং পূর্ব ভূমধ্যসাগর জুড়ে ছড়িয়ে পড়েছিল। 321 খ্রিস্টাব্দে, সম্রাট কনস্টানটাইন আনুষ্ঠানিকভাবে রোমান সাম্রাজ্যে সাত দিনের সপ্তাহের আদেশ দেন, যার মধ্যে রবিবারকে সরকারি ছুটির দিন হিসেবে ঘোষণা করা হয়। এটি পরে ইউরোপে ছড়িয়ে পড়ে, তারপর বাকি বিশ্বে।
সপ্তাহের কোন দিনগুলিকে প্রথম এবং শেষ হিসাবে মনোনীত করা হয় সংস্কৃতিগুলি পরিবর্তিত হয়, যদিও কার্যত সকলেই শনিবার, রবিবার বা সোমবার প্রথম দিন হিসাবে থাকে। জেনেভা-ভিত্তিক আইএসও স্ট্যান্ডার্ড সংস্থা আন্তর্জাতিক আইএসও ৮৬০১ স্ট্যান্ডার্ডের মাধ্যমে তার আইএসও সপ্তাহের তারিখ পদ্ধতিতে সোমবারকে সপ্তাহের প্রথম দিন হিসাবে ব্যবহার করে। এবং দক্ষিণ এশিয়া রবিবারকে প্রথম দিন হিসাবে বিবেচনা করে, যখন মধ্যপ্রাচ্য এবং উত্তর আফ্রিকার বেশিরভাগ ক্ষেত্রে শনিবারকে সপ্তাহের প্রথম দিন হিসাবে বিবেচনা করা হয়। অন্যান্য অঞ্চলগুলি মিশ্র, তবে সাধারণত রবিবার বা সোমবার প্রথম দিন হিসাবে পালন করে। ইহুদি সপ্তাহ শনিবার রাতের সাথে শেষ হয়, সাবাথের উপসংহারে, হিব্রু বাইবেল অনুসরণ করে যেখানে ঈশ্বর ছয় দিনে বিশ্ব সৃষ্টি করেছিলেন এবং সপ্তম তারিখে বিশ্রাম নিয়েছিলেন। খ্রিস্টানরা তাদের সাবাথ রবিবার নির্ধারণ করে, যাতে ইহুদি ধর্মের সাথে মিল না হয়। মুসলমানরা তাদের বিশ্রাম দিন শুক্রবার নির্ধারণ করে যাতে ইহুদি বা খ্রিস্টান ধর্মের সাথে মিলে না যায়।
নাম
ইংরেজি শব্দ সপ্তাহটি এসেছে পুরানো ইংরেজি wice থেকে, শেষ পর্যন্ত একটি সাধারণ জার্মানিক *wikōn- থেকে, একটি মূল *wik- "টার্ন, সরানো, পরিবর্তন" থেকে। রোমান ক্যালেন্ডার গ্রহণের আগে জার্মানিক শব্দের সম্ভবত একটি বিস্তৃত অর্থ ছিল, সম্ভবত "উত্তরাধিকার সিরিজ", যেমনটি গথিক উইকো অনুবাদ করে ট্যাক্সিগুলি "অর্ডার" লুক ১:৮-এ প্রস্তাবিত।
"সাত" থেকে উদ্ভূত একটি শব্দের মাধ্যমে অনেক ভাষায় সাত দিনের সপ্তাহের নামকরণ করা হয়েছে। প্রত্নতাত্ত্বিক সেননাইট ("সাত-রাত্রি") প্রাচীন জার্মানিক রীতিকে রাত্রি দ্বারা গণনার জন্য সংরক্ষণ করে, যেমনটি আরও সাধারণ পাক্ষিক ("চৌদ্দ-রাত")। Hebdomad এবং hebdomadal সপ্তাহ উভয়ই গ্রীক hebdomás (ἑβδομάς, "এ সাত") থেকে এসেছে। সেপ্টিমানা ল্যাটিন সেপ্টিমানা ("সাত সকাল") থেকে উদ্ভূত রোমান্স শব্দগুলির সাথে সমন্বিত।
স্লাভিকের একটি গঠন রয়েছে *tъ(žь)dьnь (সার্বিয়ান тједан, tjedan, ক্রোয়েশিয়ান tjedan, ইউক্রেনীয় тиждень, tyzhden, চেক týden, পোলিশ tydzień), *tъ "this" + *dьnь "দিন" থেকে। চীনা ভাষায় 星期 আছে, কারণ এটি ছিল "গ্রহের সময় একক"।
সংজ্ঞা এবং সময়কাল
একটি সপ্তাহকে ঠিক সাত দিনের ব্যবধান হিসাবে সংজ্ঞায়িত করা হয়, [b] যাতে, দিবালোক সংরক্ষণের সময় পরিবর্তন বা লিপ সেকেন্ডের মধ্য দিয়ে যাওয়া ছাড়া,
1 সপ্তাহ = 7 দিন = 168 ঘন্টা = 10,080 মিনিট = 604,800 সেকেন্ড। গ্রেগরিয়ান ক্যালেন্ডারের সাথে সাপেক্ষে:
1 গ্রেগরিয়ান ক্যালেন্ডার বছর = 52 সপ্তাহ + 1 দিন (একটি লিপ ইয়ারে 2 দিন) 1 সপ্তাহ = 1600⁄6957 ≈ গড় গ্রেগরিয়ান মাসের 22.9984% একটি গ্রেগরিয়ান গড় বছরে, 365.2425 দিন থাকে, এবং এইভাবে ঠিক 52+71⁄400 বা 52.1775 সপ্তাহ (365.25 দিন বা 52+5⁄28 ≈ 52.1786 সপ্তাহের জুলিয়ান বছরের বিপরীতে, যা একটি ফিনসাইট দ্বারা উপস্থাপিত করা যায় না). 400 গ্রেগরিয়ান বছরে ঠিক 20,871 সপ্তাহ রয়েছে, তাই 7 ফেব্রুয়ারি 1623 একটি মঙ্গলবার ছিল ঠিক যেমনটি 7 ফেব্রুয়ারি 2023 ছিল।
চাঁদের পথের সাপেক্ষে, একটি সপ্তাহ গড় চন্দ্রগ্রহণের 23.659% বা গড় ত্রৈমাসিকের 94.637%।
ঐতিহাসিকভাবে, আধিপত্যিক অক্ষরগুলির সিস্টেম (প্রদত্ত বছরের প্রথম দিনের সপ্তাহের দিন চিহ্নিত করে A থেকে G অক্ষর) সপ্তাহের দিন গণনার সুবিধার্থে ব্যবহার করা হয়েছে। একটি তারিখের জুলিয়ান দিনের সংখ্যা (JD, অর্থাৎ দুপুর UT-এ পূর্ণসংখ্যার মান) দিয়ে সপ্তাহের দিন সহজেই গণনা করা যেতে পারে: জুলিয়ান দিনের সংখ্যাকে সাত দিয়ে ভাগ করার পরে অবশিষ্ট একটি যোগ করলে (JD modulo 7 + 1) সেই তারিখটি পাওয়া যায় সপ্তাহের ISO 8601 দিন। উদাহরণস্বরূপ, 7 ফেব্রুয়ারী 2023-এর জুলিয়ান দিনের সংখ্যা হল 2459983। 2459983 মোড 7 + 1 গণনা করলে মঙ্গলবারের সাথে সঙ্গতিপূর্ণ 2 পাওয়া যায়। 1973 সালে, জন কনওয়ে যেকোনো বছরের যেকোনো তারিখের সপ্তাহের দিনের মানসিক গণনার জন্য ডুমসডে নিয়ম তৈরি করেছিলেন।
সরবরাহ শৃঙ্খল ব্যবস্থাপনা
thumb|400px|Supply chain management managing complex and dynamic supply and demand networks. (cf. Wieland/Wallenburg, 2011)
কোনও প্রতিষ্ঠানের কাঁচামাল কেনা থেকে শুরু করে পরিকল্পনা, পণ্যের উৎস, মজুদকরণ, প্রস্তুত ও বিপণন কার্যক্রম দক্ষতা দিয়ে সময়মতো ও কম খরচে সম্পন্ন করাই হলো সরবরাহ শৃঙ্খল ব্যবস্থাপনা (Supply chain management)। একজন সরবরাহ শৃঙ্খল ব্যবস্থাপককে পুরো প্রক্রিয়াটি প্রতিষ্ঠানের সব শাখার জনবলের সঙ্গে যোগাযোগ বা সমন্বয় রেখে করতে হয়।
১২০ নং ওয়ার্ড, কলকাতা পৌরসংস্থা
ওয়ার্ড নং ১২০, কলকাতা পৌরসংস্থা হল কলকাতা পৌরসংস্থার ১৩ নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের বেহালার (জেমস লং সরণি-ব্লিস পার্ক-বেহালা গার্ডেন-বেহালা ট্রাম ডিপো) এলাকার কিছু অংশ জুড়ে গঠিত।
ভূগোল
১২০ নং ওয়ার্ডটির সীমানা হলো উত্তরে রায় বাহাদুর এসি রায় রোড; পূর্বে বামাচরণ রায় রোড; দক্ষিণে ভূপেন রায় রোডের এবং পশ্চিমে ডায়মন্ড হারবার রোড।
ওয়ার্ডটি কলকাতা পুলিশের বেহালা থানা দ্বারা পরিবেশিত হয়।
বেহালা মহিলা থানা দক্ষিণ পশ্চিম বিভাগের এখতিয়ারের অধীনে সমস্ত পুলিশ থানাকে কভার করে, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর।
জনসংখ্যা
ভারতের ২০১১ সালের আদমশুমারি অনুসারে, কলকাতা মিউনিসিপ্যাল কর্পোরেশনের ওয়ার্ড নং ১২০-তে মোট জনসংখ্যা ছিল ১৯,৭১০ জন। যার মধ্যে ৯,৬৬২ জন (৪৯%) পুরুষ এবং ১০,০৪৮ জন (৫১%) মহিলা। ৬ বছরের নিচে জনসংখ্যা ছিল ১,১৫১ জন। ১২০ নং ওয়ার্ডে মোট শিক্ষিতের সংখ্যা ছিল ১৭,১০২ (৬ বছরের বেশি জনসংখ্যার ৯২.১৫%)।